Episoden fandt sted natten mellem torsdag og fredag i denne uge, og i den igangværende efterforskning har politiet blandt andet brugt hunde til at søge i området, hvor den brændbare væske blev hældt ind på politigården.

Det er ikke første gang, at politigården har været udsat for hærværk.

I januar i år blev samme politigård udsat for groft graffiti. Dengang havde to gerningsmænd skrevet hadske gloser på murværket og facaderne. De to mænd blev senere pågrebet.

Læs også : Politiet: To mænd sigtet for brand på rådhus

Flere episoder med bander

Igennem de seneste par år har der i perioder været en del banderelateret uro i Haderslev med masseslagsmål, hærværk og bilafbrændinger.

Det betød, at politiet på et tidspunkt måtte styrke indsatsen i Haderslev.

Lederen af politistationen i Haderslev Jeppe Kjærgaard kan endnu ikke sige noget om gerningsmændene til forsøget på brandattentatet, men han vil ikke udelukke, at episoderne kan have forbindelse til politiets indsats overfor en række bander i byen.

- Det kan jeg ikke afvise, men vi ved det ikke. Det ved vi meget mere om, når vi har identificeret, hvem der står bag det her, siger Jeppe Kjærgaard.